turjo4nis/wikipedia-bn-dump-20250701 huggingface dataset:
টাওয়ার অব লন্ডন

টাওয়ার অফ লন্ডন মূলত বেশ কয়েকটি টাওয়ারের সমন্বয়ে গঠিত মধ্য লন্ডনের একটি অন্যতম ঐতিহাসিক এবং দর্শনীয় স্থান। মূল লন্ডন শহরের সামান্য বাইরে টেম্‌স্‌ নদীর তীরে এই টাওয়ার অফ লন্ডন অবস্থিত।

লন্ডনের সুউচ্চ স্থাপনা
লন্ডনের ইতিহাস জাদুঘর
লন্ডনের দর্শনীয় স্থান
লন্ডনের বিশ্ব ঐতিহ্যবাহী স্থান
রজব

রজব () ইসলামি বর্ষপঞ্জির ৭ম মাস। রজব শব্দের অর্থ সম্মান করা। ইসলামে চারটি পবিত্র মাসের একটি হিসাবে একে গণ্য করা হয়, যে মাসে যুদ্ধ করা নিষিদ্ধ। প্রাক ইসলামি আরবদের মাঝেও এই চার মাস সময় যুদ্ধবিগ্রহ ধর্মহীন বলে বিবেচিত হত।

শিয়ারা বিশ্বাস করে রজব মাসেই আলী ইবন আবী তালিব, শিয়া ইসলামের প্রথম ইমাম এবং সুন্নি ইসলামের চতুর্থ খলিফা, কাবা শরীফের ভিতরে জন্মগ্রহণ করেন, মুসলিমদের জন্য উপাসনার সবচেয়ে পবিত্র স্থান।

মুহাম্মদ রজবের চাঁদ দেখা গেলে, তিনি নিম্নোক্ত ভাষায় আল্লাহর কাছে প্রার্থনা করতেন:

 

"হে আল্লাহ, রজব এবং শাবান মাস আমাদের জন্য বরকতময় করুন, এবং আমাদের রমজান মাসে পৌঁছে দিন। (ব্যাখ্যাঃ রমজানের পর্যন্ত আমাদের জীবন দীর্ঘায়িত করুন, যাতে আমরা তার ফযীলত ও নেয়ামত থেকে লাভবান হতে পারি)।"

ইসলামিক ঘটনাবলী

আরও দেখুন 
 মেরাজ;
 ইসলামি বর্ষপঞ্জি।

তথ্যসূত্র

বহিঃসংযোগ 
 ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)। 
 মক্কার জন্য ইসলামী পঞ্জিকা / হিজরি পঞ্জিকা।  
 গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)। 
 হিজরি মাসের সার-সংক্ষিপ্ত। (কপিরাইটযুক্ত) 

রজব
ইসলামি পঞ্জিকার মাস
ইসলামি পরিভাষা
শা'বান

শা'বান () ইসলামি বর্ষপঞ্জির ৮ম মাস।

আরও দেখুন 
 ইসলামি বর্ষপঞ্জি।

তথ্যসূত্র

বহিঃসংযোগ 
 ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)। 
 মক্কার জন্য ইসলামী পঞ্জিকা / হিজরি পঞ্জিকা।  
 গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)। 
 হিজরি মাসের সার-সংক্ষিপ্ত। (কপিরাইটযুক্ত) 

শা'বান
ইসলামি পঞ্জিকার মাস
ইসলামি পরিভাষা
মালয়েশিয়ার শহরের তালিকা

মালয়েশিয়ার শহরসমূহের তালিকা।  মালয়শিয়াতে কিছু জনবহুল এলাকা আছে যাদের শহরের মর্যাদা দেয়া হয়েছে (bandar raya)। আইনগত ভাবে না হলেও আরো কিছু এলাকা আছে যাদেরকে স্থানীয়ভাবে শহর হিসাবে স্বীকৃতি দেয়া হয়।

মালয়েশিয়ার শহর 

মালয়েশিয়ার প্রাক্তন শহর

তথ্যসূত্র

আরও দেখুন 

মালয়েশিয়া
মালয়েশিয়ার শহর
দেশ অনুযায়ী শহরের তালিকা
মালয়েশিয়ার জাতীয় পতাকা

মালয়েশিয়ার জাতীয় পতাকা সর্বপ্রথম সেপ্টেম্বর ১৬, ১৯৬৩ তারিখে উত্তোলন করা হয়। মালয় ফেডারেশনের পতাকা হতে এর নকশা নেয়া হয়েছে।

মূল পতাকাটিতে ১১টি লাল ও সাদা ডোরা, এবং ১টি ১১কোণা তারকা, ও তার পাশে নীল পটভূমিতে একটি নতুন চাঁদের ছবি ছিল। এটি ১৯৫৭ সালের আগস্ট ৩১ তারিখে যুক্তরাজ্য হতে স্বাধীনতার মুহুর্তে উত্তোলন করা হয়।

পরে মালয়েশীয় ফেডারেশন গঠনের সময় এর সামান্য পরিবর্তন করা হয়। তারকাটিকে ১৪ কোনা করা হয়, যা মালয়েশিয়ার ১৪টি অঙ্গরাজ্যকে নির্দেশ করে। এর মধ্যে সিঙ্গাপুর ১৯৬৫ সালে আলাদা হয়ে গেলেও পতাকার আর কোন পরিবর্তন আনা হয় নি। বর্তমানে ডোরাগুলি ও তারকাটি ১৩টি রাজ্য ও কেন্দ্র-সরকারের অঞ্চলকে নির্দেশ করে।

২০০১ সালে মাহাথির বিন মোহাম্মদ এই পতাকার নাম দেন Jalur Gemilang ("মহিমার ডোরা"), যা মালয়েশিয়ার সাফল্য ও অগ্রযাত্রাকে নির্দেশ করে।

আরও দেখুন 

মালয়েশিয়া
দেশ অনুযায়ী পতাকা
মালয়েশিয়ার জাতীয় প্রতীক
জাতীয় পতাকা
রমজান (মাস)

রমজান বা রামাদান (আরবি: رمضان রামাদ্বান্‌; ফার্সি: رمضان র'মযান) ইসলামি বর্ষপঞ্জির ৯ম মাস এবং ইসলাম ধর্মমতে সবচেয়ে পবিত্রতম মাস এটি। এই মাসে ইসলাম ধর্মের পবিত্র ধর্মগ্রন্থ কুরআন ইসলামের নবি মুহাম্মদের নিকট অবতীর্ণ হয়েছিল বলে বিশ্বাস করা হয়।

এই মাসে মুসলমানগণ ধর্ম চর্চার অংশ হিসেবে ভোর থেকে সুর্যাস্তের পর পর্যন্ত সকল প্রকার পানাহার ও যৌনক্রিয়াদি বর্জন করে থাকেন। একে আরবীতে 'সিয়াম' বলে; বাংলাদেশে যা মুলতঃ 'রোযা' বলে পরিচিত। ইসলামি বর্ষপঞ্জির ১২ টি মাসের মধ্যে শুধুমাত্র এই মাসের নাম কুরআনে উল্লেখ করা হয়েছে।

ঘটনাবলী
এই মাসের কিছু গুরুত্বপূর্ণ ঐতিহাসিক ঘটনাগুলি হল:
 ২ রমজান - ঈসা (আ:) তাওরাত প্রাপ্ত হন।
 ১০ রমজান - মুহাম্মাদ (সাঃ)এর প্রথম স্ত্রী খাদিজা বিনতে খুওয়াইলিদ মৃত্যুবরণ করেন।
 ২০ রমজান - মুহাম্মাদ (সাঃ) মক্কা বিজয় করেন।
মাসটির শেষ দশ দিনে (সাধারণত বিজোড় রাতে) লাইলাতুল কদর পালন করা হয়। মুসলমানরা এই রাত্রিকে হাজার মাস অপেক্ষা উত্তম রাত্রি বলে বিশ্বাস করেন। কুরআনে লাইলাতুল কদরের ইবাদতের দ্বারা এক হাজার মাস (৮৩ বছর চার মাস) এর ইবাদতের সমপরিমান ছওয়াব পাওয়ার কথা বলা হয়েছ।

আরও দেখুন 
 ইসলামি বর্ষপঞ্জি।

তথ্যসূত্র

বহিঃসংযোগ 

রমজান
ইসলামি পঞ্জিকার মাস
রোজা
ধর্মবিশ্বাস
শাওয়াল

শাওয়াল (আরবী: شوّال ) ইসলামি বর্ষপঞ্জির দশম মাস। শাওয়ালের প্রথম দিনটি ঈদ-উল-ফিতর হিসেবে উদযাপিত হয়। ইসলামের প্রচলিত বিধান মতে, শাওয়াল মাসে ৬টি রোজার যথেষ্ট পূণ্য রয়েছে। তাই অনেক ধর্মপ্রাণ মুসলমানই রমজানের রোজা পালন শেষে, শাওয়াল মাসেও ছয়টি রোজা রেখে থাকেন অতিরিক্ত পূণ্যপ্রাপ্তির আশায়। তবে শাওয়াল মাসের প্রথম দিন অর্থাৎ ঈদ-উল-ফিতরের দিন রোজা রাখা ইসলামে নিষিদ্ধ, তাই ঐ দিন বাদে এই রোজাগুলো রাখার নিয়ম।

ছয় রোজার ফযিলত
শাওয়াল মাসের ছয়টি রোযা। সারা বছর রোযার ছোয়াব পাওয়ার একটি সূবর্ণ সূযোগ:
 “আবু আইয়ুব আনসারি রাদিআল্লাহু আনহু থেকে বর্ণিত, রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন, যে ব্যক্তি রমজানের রোজা রাখবে অতপর শাওয়ালে ছয়টি রোজা পালন করবে সে যেন যুগভর রোজা রাখল।” [মুসলিম : ১১৬৪]

সাওবান রাদিআল্লাহু আনহু থেকে বর্ণিত, রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন: রমজানের রোজা দশ মাসের রোজার সমতুল্য আর (শাওয়ালের) ছয় রোজা দু’মাসের রোজার সমান। সুতরাং এ হলো এক বছরের রোজা। অপর রেওয়ায়েতে আছে: “যে ব্যক্তি রমজানের রোজা শেষ করে ছয় দিন রোজা রাখবে সেটা তার জন্য পুরো বছর রোজা রাখার সমতুল্য। (যে সৎকাজ নিয়ে এসেছে, তার জন্য হবে তার দশ গুণ।” [সূরা আন‘আম-আহমদ : ৫/২৮০, দারেমি : ১৭৫৫]

হাদিস থেকে যা শিখলাম:

এক. শাওয়ালের ছয় রোজার ফজিলত জানা গেল যে, যে ব্যক্তি পুরো রমজান সিয়াম পালনের পর এ রোজা ছয়টি করবে সে যেন সারা জীবন রোজা করল। এ এক বিরাট আমল এবং বিশাল অর্জন।

দুই. বান্দার ওপর আল্লাহর কত দয়া যে তিনি অল্প আমলের বিনিময়ে অধিক বদলা দিবেন।

তিন. কল্যণকাজে প্রতিযোগিতা স্বরূপ এ ছয় রোজার জন্য প্রস্তুতি গ্রহণ করা মুস্তাহাব। যাতে রোজাগুলো ছুটে না যায়। কোনো ব্যস্ততাই যেন পুণ্য আহরণের এ সুযোগ থেকে বঞ্চিত করতে না পারে।

চার. এ রোজা করা যাবে মাসের শুরু-শেষ-মাঝামাঝি সব সময়। ধারাবাহিক ও অধারাবাহিক যেভাবেই করা হোক না কেন রোজাদার অবশ্যই এর সওয়াবের অধিকারী হবে যদি আল্লাহর কাছে কবুল হয়।

পাঁচ. যার ওপর রমজানের রোজা কাজা আছে সে আগে তার কাজা করবে তারপর শাওয়ালের রোজায় ব্রতী হবে। কারণ রাসূল সাল্লাল্লাহু আলাইহি ওয়া সাল্লাম বলেছেন: “যে রমজানের রোজা রাখবে অর্থাৎ পুরোপুরি। আর যার ওপর কাজা রয়ে গেছে সে তো রোজা পুরা করেছে বলে গণ্য হবে না যতক্ষণ ওই রোজাগুলোর কাজা আদায় না করে।” [মুগনি : ৪/৪৪০] তাছাড়া ওয়াজিব আদায়ের দায়িত্ব পালন নফল আদায়ের চেয়ে অধিক গুরুত্ব রাখে।

ছয়. মহান শরিয়ত প্রণেতা ফরজের আগে-পরে নফল প্রবর্তন করেছেন যেমনঃ ফরজ সালাতের আগে-পরের সুন্নতগুলো এবং রমজানের আগে শাবানের রোজা আর পরে শাওয়ালের রোজা।

সাত. এই নফলসমূহ ফরজের ত্রুটিগুলোর ক্ষতি পূরণ করে। কারণ রোজাদার অনর্থক বাক্যালাপ, কুদৃষ্টি প্রভৃতি কাজ থেকে সম্পূর্ণ বাঁচতে পারে না যা তার রোজার পুণ্যকে কমিয়ে দেয়।

আরও দেখুন 
 ইসলামি বর্ষপঞ্জি।

তথ্যসূত্র

বহিঃসংযোগ 
 ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)। 
 মক্কার জন্য ইসলামী পঞ্জিকা / হিজরি পঞ্জিকা।  
 গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)। 
 হিজরি মাসের সার-সংক্ষিপ্ত। (কপিরাইটযুক্ত) 

শাওয়াল
ইসলামি পঞ্জিকার মাস
ইসলামি পরিভাষা
জ্বিলকদ

জ্বিলকদ (, ) অথবা ধু আল-ক্বা'দাহ্ ইসলামি বর্ষপঞ্জির ১১তম মাস। এটা ইসলামে চারটি পবিত্র মাসের মধ্যে একটি, যে সময়ে যুদ্ধবিগ্রহ নিষিদ্ধ তাই এর নাম 'সাময়িক যুদ্ধবিরতির মাস্টার'।

ইসলামি ঘটনাবলী 

 ৬ হিজরী, হুদাইবিয়ার সাময়িক যুদ্ধবিরতি
 ৭ হিজরী, প্রথম হজ্ব - মুহাম্মদ এবং তার সাহাবীগণ দ্বারা ওমরাহ সম্পাদনের জন্য মক্কায় আগমন 
 ০১ জ্বিলকদ, বিবি মাসোমা-ই-কোম এর জন্ম বার্ষিকী – ইমাম আলী রিজার বোন
 ০১ জ্বিলকদ, মুসলমান ও মুশরিকদের মধ্যে আল-হুদাইবিয়ার সন্ধি
 ০৮ জ্বিলকদ, হজ মুসলমানদের উপর অবধারিত হয়েছিল ৮ হিজরীতে
 ১১ জ্বিলকদ, ইমাম আলী রিজার জন্ম বার্ষিকী – ৮ম পবিত্র ইমাম
 ২৩ জ্বিলকদ, ইমাম আলী রিজার শহীদ হন
 ২৯ জ্বিলকদ, ইমাম মোহাম্মদ ত্বাকী আল-জাওয়াদ শহীদ হন – ৯ম পবিত্র ইমাম

আরও দেখুন 
 ইসলামি বর্ষপঞ্জি।

তথ্যসূত্র

বহিঃসংযোগ 
 ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)। 
 মক্কার জন্য ইসলামী পঞ্জিকা / হিজরি পঞ্জিকা।  
 গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)। 
 হিজরি মাসের সার-সংক্ষিপ্ত। (কপিরাইটযুক্ত) 

জ্বিলকদ
ইসলামি পঞ্জিকার মাস
ইসলামি পরিভাষা
জ্বিলহজ্জ

জ্বিলহজ্জ () অথবা ধু আল-হিজ্জাহ্ ইসলামি বর্ষপঞ্জির ১২ তম মাস। এটি মুসলিমদের জন্য খুবই গুরুত্বপূর্ণ কেননা এই মাসে মুসলিমগণ হজ্ব পালন করেন। এ মাসের ৭ থেকে ১০ তারিখ পর্যন্ত হজ্ব পালনের নির্ধারিত তারিখ। জ্বিলহজ্জ মাসের ১০ তারিখে মুসলমানদের দ্বিতীয় গুরুত্বপূর্ণ বাৎসরিক ধর্মীয় উৎসব ঈদুল আযহা বা কোরবাণীর ঈদ উদ্‌যাপন করা হয়।

আরও দেখুন 
 ইসলামি বর্ষপঞ্জি।

তথ্যসূত্র 

 ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)। 
 মক্কার জন্য ইসলামী পঞ্জিকা / হিজরি পঞ্জিকা।  
 গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)। 
 হিজরি মাসের সার-সংক্ষিপ্ত। (কপিরাইটযুক্ত) 

জ্বিলহজ্জ
ইসলামি পঞ্জিকার মাস
ইসলামি পরিভাষা
দামোদর নদ

দামোদর নদ ভারতের ঝাড়খণ্ড ও পশ্চিমবঙ্গ রাজ্যের মধ্যে দিয়ে প্রবাহিত হওয়া একটি নদী। এই নদীগর্ভ সমৃদ্ধ সম্পদে পরিপূর্ণ, এই নদী যে বিরাট অববাহিকা তৈরি করেছে যেখানে বড় বড় খনি ও শিল্পকেন্দ্র গড়ে উঠেছে। আগে এ দামোদর নদকে বলা হত 'বাংলার দুঃখ'।  গঙ্গার শাখা হুগলির উপনদী হল দামোদর।

 উৎস: ভারতের ঝাড়খণ্ড রাজ্যের ছোটনাগপুর মালভূমিতে, পালামৌ জেলার টোরির নিকট উচ্চগিরি শৃঙ্গ।
 মোহনা: কলকাতার ৫০কি.মি. দক্ষিণে হুগলি নদীতে সঙ্গম।
 দৈর্ঘ্য: ৫৯২ কি.মি.

উপনদী 
বরাকর নদী,কোনার নদ, উশ্রী, বোকারো নদী ইত্যাদি।

অববাহিকা 
সর্পিল গতিতে বয়ে চলা দামোদরের ২৪,২৩৫ বর্গ কি.মি. বিস্তীর্ণ অববাহিকা ভারতের ঝাড়খণ্ড রাজ্যের পালামৌ, হাজারীবাগ, কোডার্মা, গিরিডি, ধানবাদ, বোকারো, চাতরা জেলা, এবং পশ্চিমবঙ্গ রাজ্যের বর্ধমান ও হুগলি জেলার অধিকাংশ জুড়ে বিস্তৃত। এছাড়া ঝাড়খণ্ডের পালামৌ, রাঁচি, লোহারডগা, ও দুমকা জেলা এবং পশ্চিমবঙ্গের বাঁকুড়া, পুরুলিয়া জেলা, ও হাওড়া জেলার স্বল্প কিছু অংশও দামোদর উপত্যকার অংশ।

বাংলার দুঃখ 

প্রতি বর্ষায় দামোদরের বন্যায় অনেক প্রাণ ও সম্পত্তি হানির কারণে দামোদর নদ "বাংলার দুঃখ" নামে আখ্যায়িত।

তথ্যসূত্র 

 

পুরুলিয়া জেলার নদী
গঙ্গার উপনদী
পশ্চিম বর্ধমান জেলার নদী
পূর্ব বর্ধমান জেলার নদী
বাঁকুড়া জেলার নদী
হুগলি জেলার নদী
হাওড়া জেলার নদী
ঝাড়খণ্ডের নদী
পশ্চিমবঙ্গের নদী
বাংলাদেশের সংবাদপত্রের তালিকা

বাংলাদেশের সংবাদপত্রের তালিকা বলতে বাংলাদেশে প্রকাশিত বাংলা ও ইংরেজি ভাষায় বাংলাদেশ হতে প্রকাশিত পত্রিকাসমূহের একটি তালিকাকে বুঝায়। বাংলাদেশে দৈনিক, সাপ্তাহিক, পাক্ষিক, মাসিক এরকম বিভিন্ন প্রকারভেদের পত্রিকা রয়েছে এবং দেশের সকল জেলায় এসব পত্রিকা পাওয়া যায়। তবে শুধুমাত্র জেলাভিত্তিক পত্রিকাও ছাপা হয়ে থাকে। বর্তমানে বাংলাদেশে কোন দৈনিকের সান্ধ্যকালীন সংস্করণ প্রকাশ হয় না। তবে প্রচলিত ব্রডশীটের পত্রিকার পাশাপাশি সম্পূর্ণ অনলাইন ভিত্তিক সংবাদমাধ্যম বিদ্যমান রয়েছে এবং বর্তমানে অধিকাংশ ছাপানো পত্রিকারও অনলাইন সংস্করণ দেখা যায়।

তথ্য ও সম্প্রচার মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তরের নিবন্ধন শাখা থেকে সংবাদপত্রের নিবন্ধন প্রদান করা হয়। চলচ্চিত্র ও প্রকাশনা অধিদপ্তর কর্তৃক প্রকাশিত প্রতিবেদন অনুযায়ী ২০১৮ সালের জুনে মোট নিবন্ধিত পত্র-পত্রিকা ছিল ৩০৬১ টি। সর্বশেষ ৩১শে ডিসেম্বর ২০২০ তারিখের হিসেব অনুযায়ী, বাংলাদেশে নিবন্ধিত পত্র-পত্রিকার সংখ্যা ৩২১০ টি (অনলাইন গণমাধ্যম ব্যতীত) যার মধ্যে ১৩৫৭ টি ঢাকা থেকে এবং ১৮৫৩ টি অন্যান্য জেলা থেকে প্রকাশিত হয়। এর মধ্যে দৈনিক পত্রিকা ১৩০৯ টি, অর্ধ-সাপ্তাহিক ৩ টি, সাপ্তাহিক ১২১৪ টি, পাক্ষিক ২১৬ টি, মাসিক ৪২৫ টি, দ্বি-মাসিক ৮ টি, ত্রৈ-মাসিক ৩০ টি, চর্তুমাসিক ১ টি, ষান্মাসিক ২ টি এবং বার্ষিক পত্রিকা রয়েছে ২ টি।

বাংলা ভাষায় প্রকাশিত প্রধান সংবাদপত্রসমূহ

দৈনিক (প্রচলন অনুসারে)

ইংরেজি ভাষায় প্রকাশিত প্রধান সংবাদপত্রসমূহ

দৈনিক (প্রচলন অনুসারে) 
বাংলাদেশে মিডিয়া হিসেবে তালিকাভুক্ত ইংরেজি দৈনিক পত্রিকার সংখ্যা ৪০ টি। তার মধ্যে নিচে প্রচলন বা সার্কুলেশন অনুসারে উল্লেখযোগ্য কয়েকটি দেওয়া হয়েছে।

অনলাইনে প্রকাশিত প্রধান সংবাদপত্রসমূহ

সংবাদ সংস্থাসমূহ 
১৯৭২ সালের পূর্বে বাংলাদেশে বিভিন্ন আন্তর্জাতিক সংবাদ সংস্থাসমূহের স্থানীয় অফিস চালু ছিল। বাংলাদেশ স্বাধীন হওয়া পর প্রথম ১৯৭২ সালে পূর্ণাঙ্গ সংবাদ সংস্থা হিসেবে বাসস যাত্রা শুরু করে।

বন্ধ সংবাদপত্রসমূহ

তথ্যসূত্র

বহিঃসংযোগ 
 চলচ্চিত্র ও প্রকাশনা অধিদপ্তর
 সারাদেশের নিবন্ধিত পত্র-পত্রিকার পরিসংখ্যান (অক্টোবর/২০২০) 

 
দেশ অনুযায়ী সংবাদপত্রের তালিকা
সংবাদপত্র
জনসংখ্যা অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

এই নিবন্ধে জনসংখ্যা অনুযায়ী সার্বভৌম রাষ্ট্র ও অধীনস্থ অঞ্চল সমূহের একটি তালিকা উপস্থাপন করা হল। এই তালিকাতে মূলত আইএসও ৩১৬৬-১ মানদণ্ড অনুযায়ী সার্বভৌম রাষ্ট্র সমূহ জন-অধ্যুষিত অধীনস্থ অঞ্চল, এবং কোনও কোনও ক্ষেত্রে সার্বভৌম রাষ্ট্র গঠনকারী দেশগুলিকে অন্তর্ভুক্ত করা হয়েছে। যেমন যুক্তরাজ্যকে একটিমাত্র সত্তা ধরা হলেও নেদারল্যান্ডস রাজ্যের গঠনকারী দেশগুলিকে আলাদা আলাদা সতত্তা গণ্য করা হয়েছে। এছাড়া আইএসও ৩১৬৬-১-এ অনুপস্থিত কিছু সীমিত স্বীকৃতিবিশিষ্ট রাষ্ট্রসমূহও নিচের তালিকাতে স্থান পেয়েছে।

এছাড়াও প্রতিটি রাষ্ট্রের জনসংখ্যাকে বিশ্ব জনসংখ্যার শতাংশ হিসেবে দেখানো হয়েছে। জাতিসংঘের হিসাব অনুযায়ী বিশ্বের বর্তমান জনসংখ্যা আনুমানিক ৮০৭ কোটি।

তালিকা

মানচিত্র

আরো দেখুন 

 দেশের তালিকা
 ২০০০ সালের দেশভিত্তিক জনসংখ্যার তালিকা
 ২০০৫ সালের দেশভিত্তিক জনসংখ্যার তালিকা

তথ্যসূত্র 

রাষ্ট্রের তালিকা
জনসংখ্যা
আফ্রিকা
আমেরিকা
ইউরেশিয়া
জনসংখ্যা অনুযায়ী দেশের তালিকা
ওশেনিয়া
মোহাম্মদ জাকারিয়া

মোহাম্মদ জাকারিয়া ( ২২ ফেব্রুয়ারি,১৯২৩ - ৪ এপ্রিল,১৯৯৩) শক্তিমান বাঙালি অভিনেতা ও টেলিভিশন প্রযোজক।

জন্ম 
তিনি ১৯২৩ সালের ২২শে ফেব্রুয়ারি পশ্চিমবঙ্গের  বীরভূম জেলার সেকেড্ডা গ্রামে জন্মগ্রহণ করেন। পিতা মোহাম্মদ আলি।

শিক্ষা জীবন 
শৈশব থেকেই তিনি কুরআন তিলাওয়াত শিখেছিলেন।
জন্ম স্থানের একটি মাদ্রাসায় ষষ্ঠ শ্রেণী পর্যন্ত লেখাপড়া করেন। পিতার ইচ্ছা ছিল তাঁকে তিনি কুরআনের হাফিজ করে তুলবেন। কিন্তু মায়ের ইচ্ছায় মল্লারপুর ইংরেজি স্কুল এ ভর্তি হন। পরে বীরভূম জেলার সিনিয়র বেণীমাধব ইন্সটিটিউশনে ভর্তি হয়ে সেখান থেকেই ম্যাট্রিক পাশ করেন। আই এ ক্লাসে ভর্তি হন হেতমপুর কলেজে।

কর্মজীবন 
শিক্ষাজীবনের ইতি ঘটিয়ে রেজিস্ট্রার অব জয়েন্ট স্টক কোম্পানিতে চাকুরি গ্রহণ করেন। ওই অফিসের সহকর্মী অশোক মজুমদার ও অমর গাঙ্গুলির উৎসাহে শম্ভু মিত্রের সাথে তার যোগাযোগ ঘটে। শম্ভু মিত্র প্রযোজিত বিজন ভট্টাচার্যের "নবান্ন" নাটকে অভিনয়ের মাধ্যমে অভিনেতা হিসেবে আত্মপ্রকাশ করেন। তিনি বহুরূপী নামে একটি নতুন নাট্যসংস্থার গঠনেও সবিশেষ উদ্যোগী ভূমিকা পালন করেন। এই নাট্যদলের সঙ্গে তিনি দিল্লি ও ঢাকায় নাট্যসফরে  যান এবং এই নাট্যদলে অভিনয় করার মাধ্যমেই সমগ্র ভারতে খ্যাতি লাভ করেন। ১৯৬১ সালে তিনি কলিকাতার থিয়েটার সেন্টার নাট্যদলে অভিনেতা ও নাট্যশিক্ষক হিসেবে যোগ দেন। থিয়েটার সেন্টারে 'অঘটন আজও ঘটে' নাটকে তার অভিনয় দেখে তারাশঙ্কর বন্দ্যোপাধ্যায়  তাকে সোনার আংটি উপহার দেন। ১৯৬৪ সালে সাম্প্রদায়িক দাঙ্গার পর তিনি তৎকালীন পূর্ব পাকিস্তানে (অধুনা  বাংলাদেশে) চলে গিয়ে  জহির রায়হানের সঙ্গে চলচ্চিত্রে কাজ শুরু করেন। ১৯৬৬ সালের ডিসেম্বর মাসে তিনি ঢাকা টেলিভিশনের প্রযোজক হিসেবে যোগ দেন। ১৯৭২ সালে তিনি যোগ দেন দেশের বিখ্যাত নাট্যগোষ্ঠী থিয়েটার-এ। এই দলটির প্রতিষ্ঠাতা সভাপতিও তিনি। ১৯৮১ সালে তিনি টেলিভিশনের সরকারি চাকরি থেকে অবসর গ্রহণ করেন।

অভিনীত নাটক

অভিনীত চলচ্চিত্র 
 পথিক
 বাহানা
 বেগানা
 বেহুলা

পুরস্কার ও সম্মাননা 
 একুশে পদক (১৯৮১)
 শিল্পকলা একাডেমী পুরস্কার
 মুনীর চৌধুরী সম্মান পদক
 টেনাশিসাস পুরস্কার

থিয়েটার নাট্যগোষ্ঠী তার স্মরণে ১৯৯৭ সালে ‘মোহাম্মদ জাকারিয়া স্মৃতিপদক’ প্রবর্তন করে

মৃত্যু 
মোহাম্মদ জাকারিয়া ১৯৯৩ সালের ৪ঠা এপ্রিল প্রয়াত হন।

তথ্যসূত্র

বাঙালি চলচ্চিত্র পরিচালক
১৯২৩-এ জন্ম
১৯৯৩-এ মৃত্যু
বাংলাদেশী চলচ্চিত্র পরিচালক
বাংলাদেশী চলচ্চিত্র অভিনেতা
একুশে পদক বিজয়ী
মোহাম্মদ নাসিরউদ্দীন

মোহাম্মদ নাসিরউদ্দীন (২০ নভেম্বর ১৮৮৮ – ২১ মে ১৯৯৪) মুসলিম বাংলার সাময়িক পত্র, সাংবাদিকতা ও সাহিত্য আন্দোলনের পথিকৃৎ এবং বিশিষ্ট সম্পাদক। তিনি বাংলা ১২৯৫ সনের ৩ অগ্রহায়ণ (২০ নভেম্বর ১৮৮৮) বর্তমান চাঁদপুর জেলার পাইকারদী গ্রামে জন্মগ্রহণ করেন।

কর্মজীবন 
পেশাগত জীবনে প্রথমে তিনি স্বল্প বেতনে স্টিমার কোম্পানির স্টেশন মাস্টারের সহকারী এবং পরে বীমা কোম্পানির প্রতিনিধি হিসেবে কাজ করেন। এছাড়াও তিনি তার কর্মজীবনে ছিলেন বাংলা একাডেমির ফেলো এবং জাতীয় জাদুঘর ও নজরুল ইনিস্টিটিউটের ট্রাস্টি বোর্ডের চেয়ারম্যান।

সাংবাদিকতা 
প্রথম জীবনে ইন্স্যুরেন্স কোম্পানিতে চাকরি করলেও কলকাতায় গিয়ে সাংবাদিকতা পেশাকে বেছে নেন। ১৯১৮ সালের ২ ডিসেম্বর তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন সচিত্র সাহিত্য পত্রিকা মাসিক সওগাত। ১৯২৬ সালে তিনি "সওগাত সাহিত্য মজলিশ" সৃষ্টি করেন। ১৯৩৩ সালে তিনি আরও প্রকাশ করেন বার্ষিক সওগাত। একই বছর সওগাত কালার প্রিন্টিং প্রেস নামে একটি ছাপাখানা স্থাপন করেন। এছাড়াও তিনি প্রকাশ করেন সাপ্তাহিক সওগাত (১৯৩৪), সচিত্র মহিলা সওগাত (১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।

পুরস্কার ও সম্মাননা 

১৯৮৯ সালে তাকে তার জন্মশতবর্ষপূর্তি উপলক্ষ্যে জাতীয়ভাবে সংবর্ধিত করা হয়। তার অন্যান্য উল্লেখযোগ্য পুরস্কার হল একুশে পদক, স্বাধীনতা দিবস পুরস্কার, বাংলা একাডেমির সম্মাননা পুরস্কার এবং ঢাকা মিউনিসিপ্যাল কর্পোরেশন পদক। উল্লেখ্য যে, ১৯৭৬ সাল থেকে কবি সাহিত্যিকদের জন্য প্রবর্তন করা হয়েছে তার নামাঙ্কিত স্বর্ণপদক।

মৃত্যু 

১০৫ বছর বয়সে ১৯৯৪ সালের ২১ মে (৭ জ্যৈষ্ঠ ১৪০১) ঢাকায় মৃত্যুবরণ করেন।

তথ্যসূত্র

বহিঃসংযোগ

বাঙালি সাহিত্যিক
বাংলাদেশী সাহিত্যিক
বাংলাদেশী সাংবাদিক
সাংবাদিকতায় একুশে পদক বিজয়ী
সাংবাদিকতায় স্বাধীনতা পুরস্কার বিজয়ী
বাংলা একাডেমি সাহিত্য পুরস্কার বিজয়ী
১৮৮৮-এ জন্ম
১৯৯৪-এ মৃত্যু
বাংলা একাডেমির সম্মানিত ফেলো
চাঁদপুর জেলার ব্যক্তি
২০শ শতাব্দীর সাংবাদিক
একুশে পদক বিজয়ী
স্বাধীনতা পুরস্কার বিজয়ী
বাংলাদেশী শতবর্ষী ব্যক্তি
মুখবিবর

মুখবিবর বা মুখ পরিপাকনালীর প্রথম অংশ যা খাদ্য গ্রহণ করে এবং প্রাথমিক পরিপাক শুরু করে। এখানে শক্ত খাবার যান্ত্রিকভাবে ভেঙে ছোট ছোট অংশে পরিণত হয় এবং লালার সাথে মিশ্রিত হয়।

খাওয়া, পান করা, পরিপাক ছাড়াও কথা বলা, বিভিন্ন ইঙ্গিত করা, শ্বাস-প্রশ্বাস চালানো, চুমু খাওয়া, ইত্যাদিতে মুখ কাজে আসে।

পরিপাকতন্ত্র
প্রাণি শারীরস্থান
মুখবৈশিষ্ট্য
মানব মাথা ও গলা
মুখ
এফবিআই শীর্ষ দশ ফেরারী

১৯৪৯ সালের শেষের দিকে জে. এডগার হুভার, যুক্তরাষ্ট্রের এফ বি আই পরিচালক ও উইলিয়াম কিনসলে হাচিনসন , ইন্টারন্যাশনাল নিউজ সার্ভিস এর প্রধান সম্পাদক, এর মধ্যে হার্টস খেলার সময় এফবিআই শীর্ষ দশ ফেরারী তালিকা তৈরির চিন্তা শুরু হয়। তারা তখন এফবিআই(FBI) এর সবচেয়ে বড় আসামীদের কীভাবে ধরা যায় সে চিন্তা করছিলেন। এই আলোচনা মার্চ ১৪, ১৯৫০ তারিখে একটি প্রবন্ধ হিসেবে প্রকাশিত হয় এবং জনসমর্থন পায়। পরে অফিসিয়ালি FBI ভয়ঙ্কর ফেরারী আসামীদের ধরার জন্য একটি তালিকা প্রকাশ করে।

তালিকাতে কোন বিশেষ র‌্যাংকিং নেই। যদিও এফবিআই অতীতে তালিকায় থাকা অনেক ফেরারীকে ক্রমিক নম্বর দিয়ে চিহ্নিত করেছে। কেউ কেউ আবার তালিকায় একাধিকবার এসেছে ফলে তাদেরকে একটি স্থায়ী নম্বর দিয়ে দেয়া হয়েছে। 

গ্রেফতার অথবা মৃত্যুর পর তালিকাভুক্ত আসামীদের নাম সরিয়ে ফেলা হয় ও এফবিআই নির্বাচিত নতুন ফেরারী আসামীর নাম অন্তর্ভুক্ত করা হয়। আসামীরা নিরপরাধ প্রমাণিত হলে বা তাদের মামলা প্রত্যাহার করা হলেও নাম প্রত্যাহার করা হয়। পাঁচবার এফবিআই এভাবে নাম প্রত্যাহার করেছে কারণ তারা মনে করেছে ফেরারীরা আর সমাজের জন্য ভয়ঙ্কর নয়। ডোনাল্ড ইউজিন ওয়েব, যাকে ১৯৮১ সালে তালিকাভুক্ত করা হয়েছে, এখন পর্যন্ত তালিকায় সবচেয়ে অন্য সবার থেকে বেশি সময় ধরে আছে। বিলি অস্টিন ব্রায়ান্ট তালিকায় সবচেয়ে কম মাত্র দুই ঘণ্টা ছিলেন ১৯৬৯ সালে।

তালিকাটি সাধারণত জনগণের চলাচলের জায়গা যেমনঃ ডাকঘর ইত্যাদিতে রাখা হয়। সেপ্টেম্বর ৭, ২০০৬ পর্যন্ত ৪৮৩ জনকে (৭ জন মহিলা) ফেরারী হিসেবে কে তালিকাভুক্ত করা হয়েছে, এবং ৪৫৪ কে গ্রেফতার বা চিহ্নিত করা হয়েছে, ১৪৮ জন (৩০.৬৪%) কে জনগণের সহায়তায় ধরা হয়েছে। ফলে সাফল্যের হার হচ্ছে ৯৪%।

এফবিআই শীর্ষ সন্ত্রাসীদের, তালিকাও রাখে। এছাড়া এফবিআই অপরাধ সঙ্কেত , নিখোঁজ মানুষ , ও অন্যান্য ফেরারীদের তালিকাও রাখে।

সর্বশেষ গ্রেপ্তারকৃত শীর্ষ দশ ফেরারী হচ্ছে র‌্যালফ বাকি ফিলিপস.

শীর্ষ দশ ফেরারী তালিকা

Rewards are offered for information leading to capture of fugitives on the list; the reward is a minimum of $100,000 for all fugitives, currently exceeded in the cases of Jason Derek Brown at $200,000, Jose Rodolfo Villarreal-Hernandez at $1,000,000, and Rafael Caro Quintero at $20,000,000.

See also 

 Former FBI Ten Most Wanted Fugitives
 FBI Most Wanted Terrorists
 List of Mexico's 37 most-wanted drug lords
 Specially Designated Global Terrorist
 U.S. Marshals 15 Most Wanted Fugitives

References

External links 

 
 Ten most wanted fugitives list is turning 65 years old
 Additional information from America's Most Wanted

আরো দেখুন 
 এফবিআই শীর্ষ দশ ফেরারী, ২০০০ দশক
 এফবিআই শীর্ষ দশ ফেরারী, ১৯৯০ দশক
 এফবিআই শীর্ষ দশ ফেরারী, ১৯৮০ দশক
 এফবিআই শীর্ষ দশ ফেরারী, ১৯৭০ দশক
 এফবিআই শীর্ষ দশ ফেরারী, ১৯৬০ দশক
 এফবিআই শীর্ষ দশ ফেরারী, ১৯৫০ দশক

তথ্যসূত্র

বহিঃসংযোগ 
 Official FBI Website
 FBI Top Ten Most Wanted Fugitives

 
১৯৫০-এ মার্কিন যুক্তরাষ্ট্রে প্রতিষ্ঠিত
পারমাণবিক শক্তিধর দেশের তালিকা

পারমাণবিক শক্তি পরমাণুর তেজস্ক্রিয়তা ব্যবহার করে বিদ্যুৎ শক্তি উৎপাদনের একটি প্রক্রিয়া। যখন কোন তেজস্ক্রিয় পদার্থ যেমন ইউরেনিয়াম-২৩৫ (ইউরেনিয়ামের একটি আইসোটোপ) কে নিউট্রন দ্বারা আঘাত করা হয় তখন তেজস্ক্রিয় পদার্থে পারমাণবিক শৃংখল বিক্রিয়া (nuclear chain reaction) শুরু হয়। এই প্রক্রিয়াকে বলে পারমাণবিক বিযোজন (Nuclear fission)। শৃংখল বিক্রিয়ার ফলে প্রচুর তাপ নির্গত হয়, যা পানিকে ফুটিয়ে বাস্প উৎপন্ন করে। উদ্ভূত বাস্প বাস্পীয় টারবাইন চালাতে ব্যবহৃত হয়।

যদিও পারমাণবিক শক্তি অনেক মেগাওয়াট বিদ্যুৎ শক্তি উৎপাদন করে, কিন্ত বর্জ্য ও পারমাণবিক ঝুঁকির কারণে প্রায়শই এই শক্তি বিতর্কিত থেকেছে। ফলত বিভিন্ন দেশ পারমাণবিক শক্তি নিয়ে বিভিন্ন মত পোষন করে; কিছু দেশ যেমন ফ্রান্স তাদের শক্তির ৮০% পারমাণবিক চুল্লি থেকে সংগ্রহ করে, আবার কিছু দেশ যেমন ইতালি তাদের সকল পারমাণবিক শক্তি কেন্দ্র নিস্ক্রিয় করছে বা করার পদক্ষেপ নিয়েছে।

নিম্নে উল্লিখিত দেশ ছাড়াও কিছু দেশ, যেমন অস্ট্রেলিয়া, এর গবেষণার জন্য পারমাণবিক চুল্লী রয়েছে, কিন্তু বাণিজ্যিকভাবে পারমাণবিক শক্তি উৎপাদনের কোন পরিকল্পনা নেই; কেবলমাত্র বাণিজ্যিক চুল্লীর তালিকা যা ইন্টারন্যাশনাল এটমিক এনার্জি এজেন্সি (International Atomic Energy Agency) তে তালিকাভুক্ত আছে তা নিম্নে দেয়ে হয়েছে। তালিকাটি প্রথমত চুল্লীর সংখ্যা, দ্বিতীয়ত মেগাওয়াট শক্তির পরিমাণ অনুসারে সাজানো হয়েছে। তীর্যক লেখাগুলো তুলনা করার জন্য যোগ করা হয়েছে।

তালিকা

টীকা 
 One of the conditions of Lithuania's entry into the European Union was that the Ignalina Nuclear Power Plant, Lithuania's only nuclear plant, be closed on safety grounds. As a result, Lithuania has proposed a replacement to be built on the same site.
 North Korea has four incomplete reactors, but work on these was suspended under the U.S.-North Korea Agreed Framework. However, work resumed on the Yongbyon Nuclear Scientific Research Center on 12 December 2002, despite South Korean, Japanese and American claims that the plant would also be used to build nuclear weapons.

তথ্যসূত্র 

পারমাণবিক প্রযুক্তি
দেশ অনুযায়ী পারমাণবিক শক্তি
মালদ্বীপের জাতীয় পতাকা

মালদ্বীপের জাতীয় পতাকা লাল বর্ণের, এর মধ্যভাগে একটি বৃহৎ সবুজ চতুর্ভুজ আছে, যার মাঝে একটি সাদা বর্ণের নতুন চাঁদ রয়েছে।

১৯৬৫ সাল হতে প্রবর্তিত এই পতাকাটি মালদ্বীপের জাতীয় প্রতীক।

মালদ্বীপ
মালদ্বীপের জাতীয় প্রতীক
এশিয়ার পতাকা
জাতীয় পতাকা
আজারবাইজানের জাতীয় পতাকা

আজারবাইজানের জাতীয় পতাকায় তিনটি সমান আকারের অণুভূমিক ডোরা আছে, যাদের বর্ণ যথাক্রমে নীল (উপরে), লাল (মাঝে), ও সবুজ (নিচে)। একটি সাদা বর্ণের নতুন চাঁদ, এবং ৮-কোনা একটি তারকা মাঝের লাল ডোরাটির উপরে অবস্থিত।

৮-কোনা তারকাটি তুর্কী জাতির ৮টি শাখাকে নির্দেশ করছে। নীল বর্ণের ডোরাটি তুর্কীদের প্রতীকি বর্ণ, সবুজ বর্ণটি ইসলাম ধর্মের প্রতীক, আর লাল বর্ণটি প্রগতিকে নির্দেশ করছে। এই পতাকাটি ১৯১০ এর দশকের শেষভাগে স্বাধীন আজারবাইজানে ব্যবহৃত হয়েছিল, তবে ১৯২০ সালে সোভিয়েত ইউনিয়ন আজারবাইজানকে দখল করার পর এর ব্যবহার বন্ধ হয়ে যায়। সোভিয়েত ইউনিয়ন ভেঙ্গে যাওয়ার পর আজারবাইজান স্বাধীন রাষ্ট্র হিসাবে আবার আত্ম প্রকাশ করে, এবং ১৯৯১ সালের ৫ই ফেব্রুয়ারি তারিখ হতে আবার এই পতাকাটি চালু হয়।

নকশা

আরো দেখুন 
 আজারবাইজানের জাতীয় প্রতীক
 আজারবাইজানি পতাকাসমূহের তালিকা

তথ্যসূত্র

বহিঃসংযোগ 

 ফ্ল্যাগস অফ দ্যা ওয়ার্ল্ড
 Azerbaijan - ভেক্সিলোগ্রাফিয়া

আজারবাইজান
দেশ অনুযায়ী পতাকা
জাতীয় পতাকা
আফগানিস্তানের জাতীয় পতাকা

২০০১-২০২১ যুদ্ধে তালেবানের বিজয়ের পর ১৫ আগস্ট ২০২১-এ গৃহীত, একটি কালো শাহাদা খোদাই করা সাদা জমিনে রয়েছে বর্তমান জাতীয় পতাকা। ২০ শতকে আফগানিস্তান তাদের জাতীয় পতাকা বেশ কয়েকবার পরিবর্তন করেছে। জাতীয় পতাকার বেশিরভাগ সময় কালো,লাল এবং সবুজ রঙ ছিল।

বর্তমান পতাকাটিতে সাদা আয়াতের ভেতরে কালো হরফে কালিমা তায়্যিবার চারুলিপি রয়েছে।

ঐতিহাসিক পতাকা 
আফগানিস্তানে ১৮৮০ সাল হতে ব্যবহার করা বিভিন্ন সময়ের পতাকা নিম্নের ছকে প্রদর্শিত হল।

তথ্যসূত্র 

আফগানিস্তান
দেশ অনুযায়ী পতাকা
আফগানিস্তানের জাতীয় প্রতীক
জাতীয় পতাকা
ইন্দোনেশিয়ার জাতীয় পতাকা

ইন্দোনেশিয়ার জাতীয় পতাকা ইন্দোনেশীয় ভাষায় সাং মেরাহ পুতিহ নামে পরিচিত। এটি ১৩শ শতকের মাজাপাহিৎ‌ সাম্রাজ্যের পতাকা অনুসারে তৈরি করা হয়েছে। ১৯৪৫ সালের আগস্ট ১৭ তারিখে ইন্দোনেশিয়ার স্বাধীনতা দিবসে এটি সর্বপ্রথম উত্তোলন করা হয়।

পতাকাটির নকশাতে দুইটি অণুভূমিক ডোরা ব্যবহার করা হয়েছে, যার উপরেরটি লাল ও নিচেরটি সাদা, যাদের অনুপাত ২ঃ৩। পোল্যান্ডের জাতীয় পতাকার সাথে এর মিল রয়েছে, এবং এটি মোনাকোর জাতীয় পতাকার অনুরূপ (তবে অনুপাত আলাদা)। এছাড়া সিঙ্গাপুরের পতাকাতেও একই রকম নকশা ব্যবহার করা হয়েছে। লাল বর্ণটি রক্ত ও আত্মত্যাগ, এবং সাদা বর্ণটি মানুষের আত্মাকে নির্দেশ করছে।

তথ্যসূত্র 

ইন্দোনেশিয়া
দেশ অনুযায়ী পতাকা
ইন্দোনেশিয়ার জাতীয় প্রতীক
জাতীয় পতাকা